Eile käisime Ennu juures. Preilid jõid veini, meie Ennuga tuupisime füüsikat. Või noh mina tuupisin, tema tuletas meelde. Füüsikani jõudmiseni oli muidugi väga pikk tee: kõigepealt oli vaja kohutav kogus mandariine ära süüa, siis vaadata "Top Gear"i seda osa, kus rohelist Ford Fiestat testitakse ("Is it green? Yes… very", seejärel "Dr Horrible Singalong Blog" (~!A man's gotta do, what man's gotta do!~) ja viimaks võis füüsika alata. Asjast oli niipalju kasu, et täna läksin järeltööle ning peale esimest  "õufakk" emotsiooni lahendasin sujuvalt kõik ülesanded ära. Olin ise ka natuke üllatunud.